O‘zbekistonlik gimnastikachi Estoniyada oltin medalga sazovor bo‘ldi

Estoniyaning Tartu shahrida o‘tkazilgan badiiy gimnastika bo‘yicha turnirda O‘zbekiston, Ozarbayjon, Belarus, Isroil, Latviya, Qozog‘iston, Bolgariya, Germaniya, Shvetsiya, Vengriya, Kipr, Finlyandiya, Buyuk Britaniya, Ukraina, Armaniston, Litva, Norvegiya, Niderlandiya — jami 19 mamlakat sportchilari ishtirok etdi. Bu haqda UzReport xabar berdi.

Musobaqa natijalariga ko‘ra, o‘zbekistonlik Anastasiya Serdyukova finalda to‘rt dastur bo‘yicha: koptok, obruch, bulava, lenta yordamida bajariladigan mashqlarda bir kumush va uchta bronza medalga ega bo‘ldi.
Bundan tashqari, yana bir o‘zbekistonlik gimnastikachi Asal Ikromova finalda bulava bilan bajariladigan mashq dasturida yuniorlar ichida eng yaxshi natijalarni ko‘rsatib, oltin medalga sazovor bo‘ldi.